**KISKŐRÖS VÁROS POLGÁRMESTERE**

**ELŐTERJESZTÉS**

(A Képviselő-testület 2020. július 15-i ülésére)

**Tárgy: BESZÁMOLÓ KISKŐRÖS VÁROS 2019. ÉVI KÖLTSÉGVETÉSÉNEK TELJESÍTÉSÉRŐL**

**1. Jogszabályi háttér**

Kiskőrös Város Képviselő-testülete (továbbiakban: Képviselő-testület) a 2019. évi költségvetését a 2/2019. (II.14.) önk. rendeletében alkotta meg, amely biztosította és rögzítette az önkormányzat és intézményei gazdálkodásának éves kereteit, módosítására 10 alkalommal volt szükség. A rendelet Kiskőrös Város Önkormányzata (továbbiakban: Önkormányzat) előirányzatain kívül a Kiskőrösi Polgármesteri Hivatal; az Egészségügyi, Gyermekjóléti és Szociális Intézmény; a Kiskőrösi Óvodák; a Petőfi Sándor Városi Könyvtár, valamint a Petőfi Szülőház és Emlékmúzeum előirányzatait tartalmazza.

*Az államháztartásról* szóló 2011. évi CXCV. törvény (továbbiakban: Áht.) 87.§-a alapján *a vagyonról és a költségvetés végrehajtásáról a számviteli jogszabályok szerinti éves költségvetési beszámolót, az éves költségvetési beszámoló alapján évente, az elfogadott költségvetéssel összehasonlító módon, az év utolsó napján érvényes szervezeti, besorolási rendnek megfelelő záró számadást (zárszámadást) kell készíteni.*

Az Áht. 91. § (1) bekezdése alapján *a helyi önkormányzat költségvetésének végrehajtására vonatkozó zárszámadási rendeletet tervezetét a jegyző készíti elő és a polgármester terjeszti a képviselő-testület elé úgy, hogy az a képviselő-testület elé terjesztést követő 30 napon belül, de legkésőbb a költségvetési évet követő 5. hónap utolsó napjáig hatályba lépjen*.

*Magyarország Alaptörvénye* 53. cikk (1) bekezdése kimondja, hogy *a Kormány az élet- és vagyonbiztonságot veszélyeztető elemi csapás vagy ipari szerencsétlenség esetén, valamint ezek következményeinek az elhárítása érdekében veszélyhelyzetet hirdet ki, és sarkalatos törvényben meghatározott rendkívüli intézkedéseket vezethet be.*

*A veszélyhelyzet kihirdetéséről* szóló 40/2020. (III. 11.) számú kormányrendelet alapján a Kormány 2020. március 11. napján 15 órától Magyarország egész területére veszélyhelyzetet hirdetett ki.

*A veszélyhelyzet során alkalmazandó egyes belügyi és közigazgatási tárgyú szabályokról* szóló 85/2020. (IV.5.) kormányrendelet 17. § (3) bekezdése alapján: *ha a helyi önkormányzat nem rendelkezik a 2019. költségvetési évre vonatkozó elfogadott és hatályos zárszámadási rendelettel, akkor a zárszámadási rendeletet úgy kell a helyi önkormányzatnak elfogadnia, hogy az legkésőbb a veszélyhelyzet megszűnését követő 30. napon hatályba lépjen*.

A *2020. március 11-én kihirdetett* *veszélyhelyzet megszűnéséről* szóló 282/2020. (VI.17.) számú kormányrendelet alapján 2020. június 18. napjától Magyarország egész területén a veszélyhelyzet megszűnt.

A *veszélyhelyzet megszűnésével összefüggő átmeneti szabályokról és a járványügyi készültségről* szóló 2020. évi LVIII. törvény 6. § értelmében, *ha a helyi önkormányzat törvény hatálybalépéséig nem rendelkezik a 2019. költségvetési évre vonatkozó elfogadott és hatályos zárszámadási rendelettel, akkor a zárszámadási rendeletet úgy kell az önkormányzatnak elfogadnia, hogy az 2020. július 18. napján lépjen hatályba*.

**2.** **Az önkormányzati feladatellátás általános értékelése**

A Képviselő-testület 52/2015. és 53/2015. határozatainak megfelelően az intézményüzemeltetési, a sport, valamint a köztisztasági és parkfenntartási feladatok ellátására 2015. július 1. napjától 2020. június 30. napjáig terjedő öt év határozott időtartamra közfeladat ellátási szerződést kötött az Önkormányzat a Kiskőrös Önkormányzat Településüzemeltetési Szolgáltató Közhasznú Nonprofit Korlátolt Felelősségű Társasággal (továbbiakban: Kőrösszolg. Kft). A 18/2019. képviselő-testületi határozattal a szerződések felülvizsgálata megtörtént.

A Kőrösszolg. Kft. feladatellátása bővült 2019-ben, a fürdő üzemeltetési feladatok ellátása tárgyában a 101/2019. Képviselő-testületi határozattal 2019. augusztus 01. napjától 2020. december 31. napjáig; a beruházás-lebonyolító mérnöki közfeladatok ellátása tárgyában a 141/2019. Képviselő-testületi határozattal 2019. november 21. napjától 2020. június 30. napjáig kötött támogatási szerződést az Önkormányzat.

A Képviselő-testület a 143/2018. határozatával megbízási szerződés megkötéséről döntött a Kőrösszolg Kft-vel nettó 74.040.000 Ft megbízási díj ellenében a János Vitéz Látogatóközpont szakmai feladatainak ellátása és a 2019. évi városi rendezvények teljes körű lebonyolítása tárgyában.

A Kiskőrös Önkormányzat Kommunális Szolgáltató Nonprofit Korlátolt Felelősségű Társaság tagi kölcsönt kért 25 millió Ft összegben. A kölcsön a Képviselő-testület 28/2019. határozata alapján folyósításra került, amelyet a Kft. 2019. november 11-én vissza is fizetett.

Az Önkormányzat intézményei esetében a változások 2018. és 2019. években:

* a Polgármesteri Hivatal létszáma 1 fővel emelkedett – 80/2018. határozat; a szervezeti és működési szabályzat a 17/2019. és a 142/2019. határozatokkal módosult;
* az Egészségügyi, Gyermekjóléti és Szociális Intézmény esetében feladatbővülés miatt az engedélyezett létszám a 72/2018., a 101/2018. és a 139/2018. határozatok alapján 56,75-ről 66,25-re nőtt; a bölcsődei férőhely 46 főről 48 főre nőtt a 82/2019. Képviselő-testületi határozattal;
* a Kiskőrösi Óvodák esetében a racionálisabb feladatellátás miatt 1 fő létszámemelés a 102/2018. határozatnak megfelelően;
* a Petőfi Szülőház és Emlékmúzeum a 43/2018. határozat alapján 1 fővel bővült; a 90/2019. Képviselő-testületi határozattal dr. Filus Erika került megbízásra a vezetői feladatok ellátására 2019. június 06. napjától 5 évre;
* a Petőfi Sándor Városi Könyvtár igazgató beosztás ellátására pályázat kiírása került sor a 146/2019. Képviselő-testületi határozat alapján; a 11/2020. Képviselő-testületi határozattal Turán Istvánné került megbízásra a vezetői feladatok ellátására 2020. február 01. napjától 5 évre

A sporttelep üzemeltetésével kapcsolatos feladatok ellátására a Képviselő-testület a 24/2019. határozatával megbízási-üzemeltetési szerződést kötött a 2019. évre 10 hónapra 6,7 millió Ft értékben a Kiskőrösi Labdarúgó Clubbal.

A 38/2019. Képviselő-testületi határozattal gépjármű vásárlása történt 7,8 millió Ft értékben a hivatalos utazásokhoz.

A bölcsődei feladatok ellátására a Tarkabarka Családi Napközi Egyesülettel ellátási szerződést kötött az Önkormányzat (84/2019. Képv.-test.hat.)

A Képviselő-testület a 145/2018. határozatával pályázat benyújtásáról döntött a Belügyminisztérium által meghirdetett 2019. évre vonatkozó közfoglalkoztatási programra.

A 2019. évben önkormányzati választás volt, a 2019. október 30. alakuló ülésen az alpolgármester, valamint a bizottságok tagjainak megválasztása is megtörtént, annak megfelelően *az önkormányzat szervezeti és működési szabályzatáról* szóló többször módosított 24/2013. (XII.19.) önkormányzati rendelet is módosult. A polgármester illetménye, valamint az alpolgármester tiszteletdíja a jogszabálynak megfelelően megállapításra került a 134/2019. és a 136/2019. Képviselő-testületi határozatokkal; a képviselők, a bizottsági tagok tiszteletdíja változatlan.

A feladatellátásban egyéb változások nem történtek.

A könyvviteli feladatok irányításáért, vezetéséért felelős személy nyilvános adatai:

* Név: Opauszki Mónika
* Lakóhely: 6200 Kiskőrös, Rákóczi utca 108
* Regisztrációs szám: 169047

**3. A bevételi források és azok teljesítése, kiemelve a helyi adókból, illetve az államháztartás más alrendszereiből, továbbá az EU-ból származó bevételeket**

Az Önkormányzat nettósított összes tárgyévi bevétele: **4.307.494.438** Ft, ebből a költségvetési bevétel **2.297.785.505** Ft; a finanszírozási bevételek **2.009.708.933** Ft (részletesen a zárszámadásról szóló rendelet-tervezet 3. és a 4. mellékletekben).

A teljesített költségvetési bevételek legnagyobb hányada, 49 %-a a közhatalmi bevételek (B3) között az adóbevétel (1,1 milliárd Ft).

A 2018. évi teljesítéshez képest 183,5 millió Ft a többlet, a teljesített

* iparűzési adó 994,9 millió Ft, ez 178,2 millió Ft-tal több,
* idegenforgalmi adó 8,7 millió Ft, ez 1,7 millió Ft-tal kevesebb;
* magánszemélyek kommunális adója 61,2 millió Ft, ez 1,1 millió Ft-tal kevesebb,
* gépjárműadó 62 millió Ft, ez 8,1 millió Ft-tal több.

A teljesített költségvetési bevételek 2. legnagyobb hányada az önkormányzat működési támogatása (B11) 676,4 millió Ft, amely a teljesített költségvetési bevételek 29,4 %-a. A köznevelési, kulturális, szociális, gyermekjóléti és gyermekétkeztetési feladatok, a polgármesteri hivatal feladatellátáshoz nyújtott támogatás.

A költségvetési szerveknél foglalkoztatottak 2019. évi kompenzációjához 2 millió Ft támogatást biztosított a Magyar Állam az Önkormányzat részére.

Különböző pótlékok és azok járulékait 100%-ban fedezi az állami költségvetés az alábbi összegekben:

- szociális ágazati összevont pótlék: 27,4 millió Ft,

- kulturális pótlék: 3,7 millió Ft.

Egyéb működési célú támogatások (B16) 155,8 millió Ft-ban érkeztek államháztartáson belülről, az alábbi jelentős projektekhez, feladatokhoz:

1. NEAK támogatás 47,6 millió Ft,
2. Közfoglalkoztatás 37 millió Ft,
3. Egészségfejlesztési Iroda fenntartása 25,2 millió Ft,
4. TOP-5.1.2-16 - „Helyi foglalkoztatási együttműködések” 17,2 millió Ft,
5. EFOP-1.2.11-16 - Esély otthon 11,4 millió Ft,
6. választások lebonyolításának támogatása 8,7 millió Ft

61,9 millió Ft egyéb felhalmozási célú támogatás államháztartáson belülről (B2) érkezett (az összes költségvetési bevétel 2,7 %-a), az alábbi legfontosabb projektekkel összefüggésben:

1. Önkormányzati feladatellátást szolgáló fejlesztések támogatása 30 millió Ft,
2. „Muzeális intézmények szakmai támogatására” - Kubinyi Ágoston program 2019 22 millió Ft,
3. Volt iskolaépület felújítása - NFM támogatás 6,9 millió Ft.

Működési bevételek (B4) teljesítése 180,3 millió Ft, itt teljesülnek a bérbeadásból, gyermekétkeztetésből, származó bevételek, idősek otthonában fizetett ellátási díjak, kamat bevételek.

Felhalmozási bevételek (B5) teljesítése 10,5 millió Ft, ezek az ingatlanértékesítések.

Működési célú átvett pénzeszközök (B6) teljesítése 29,8 millió Ft, amely túlnyomó többsége (84%-a) a Kőröskom Kft-nek nyújtott tagi kölcsön visszatérülése

**4. A kiadások alakulása (folyó működési és fejlesztési kiadások, a fejlesztési kiadások megbontva EU és hazai forrásokból, ez utóbbiból kiemelten címzett és céltámogatással megvalósuló beruházásokra)**

Az Önkormányzat nettósított összes tárgyévi kiadása: **2.516.407.730** Ft, ebből a költségvetési kiadás: **2.194.258.593**, a finanszírozási kiadások **322.149.137** Ft (részletesen a zárszámadásról szóló rendelet-tervezet 5. mellékletben).

A teljesített **költségvetési működési** kiadások (az összes költségvetési kiadás 86%-a) legnagyobb hányada, 45%-a személyi jellegű juttatás és ehhez kapcsolódó munkaadót terhelő járulék összesen 837,7 millió Ft, amelynek legnagyobb része – 65%-a – az önkormányzati intézmények 134 fő közalkalmazottaival kapcsolatos kifizetések.

A teljesített **költségvetési működési** kiadások 40%-a a dologi kiadások, a többi kiadás államháztartáson belülre és kívülre nyújtott támogatás, valamint pénzeszközátadás.

A 730,8 millió Ft összegű dologi kiadások közül a legfontosabbak:

- gyermekétkeztetés 123,4 millió Ft,

- intézmények működésével kapcsolatos kiadások 99,7 millió Ft,

- Körösszolg. - János Vitéz látogatóközpont szakmai feladatainak ellátása és a 2019. évi városi rendezvények teljes körű lebonyolítása 86,2 millió Ft,

- vagyon, épületek fenntartása, karbantartása 70,5 millió Ft,

- fürdő üzemeltetése 40,6 millió Ft, (további 26,8 millió Ft támogatásként került kifizetésre)

- közművelődési tevékenység 34 millió Ft,

- közvilágítás 32,7 millió Ft,

- utak karbantartása, fenntartása 31,5 millió Ft,

- közfoglalkoztatáshoz kapcsolódóan 21 millió Ft,

- Egészségfejlesztési Iroda 20,3 millió Ft,

Alapítványi támogatások:

* Kiskőrös Városért Alapítvány 1.480 ezer Ft,
* Hétszínvirág Oktatási és Kulturális Alapítvány 50 ezer Ft,
* Kiskőrösi Vízisport Alapítvány 650 ezer Ft,
* HC Kiskőrös Alapítvány 300 ezer Ft.

A teljesített **beruházási és felújítási** kiadások (az összes költségvetési kiadás 14%-a) teljesítése 293.530.741 Ft (részletesen a zárszámadásról szóló rendelet-tervezet 6. mellékletben).

A legfontosabb beruházások, felújítások teljesített kiadásai: millió Ft-ban

|  |  |
| --- | --- |
| EFOP-1.2.11-16 - Esély otthon | 60,6 |
| Batthyányi utcai Óvoda fejlesztése | 39,3 |
| Burkolatfelújítások, parkolók, járdák felújítása | 23,4 |
| TOP-1.4.1-16 - Batthyányi utcai óvoda fejlesztése | 20,8 |
| Termálkút, fürdő beruházások | 17,6 |
| TOP-3.1.1-16 - Kerékpárút hálózat fejlesztés Kiskőrös és Tabdi települések között  | 15 |
| Óvoda épületének megvásárlása | 13 |
| Ady E. és Széchenyi utcát összekötő útszakasz kialakítása | 12,5 |
| Intézmények beruházásai | 11,1 |

Kutatás és kísérleti fejlesztéssel kapcsolatban 2019-ben kiadása nem volt az Önkormányzatnak.

**5. Vis maior feladatok**

Vis maior feladatokra sem bevételt, sem kiadást nem terveztünk, teljesítés sem történt.

**6. Pénzmaradványok változásának tartalma és okai**

Az Önkormányzat összes maradványa (intézményenként a zárszámadásról szóló rendelet-tervezet 11. mellékletben) az előző évihez képest jelentősen több:

2018. évi: 1.587.817.130 Ft – 2019. évi 1.791.086.708 Ft

Az évek során jelentős összegben felhalmozási célú támogatások érkeztek államháztartáson belülről, amelyek felhasználása még nem történt meg. A maradványok felosztását a zárszámadásról szóló rendelet-tervezet 12. melléklete tartalmazza.

**7. Értékpapír- és hitelműveletek alakulása, a hitel-állomány változásának tartalma, okai**

Kiskőrös Város Önkormányzatának, hivatalának, intézményeinek, valamint nemzetiségi önkormányzatainak (a továbbiakban: Önkormányzat) számlavezető pénzintézete a 107/2017. (VI.14.) sz. Képviselő-testületi határozat alapján a K&H Bank Zrt., 1095 Budapest, Lechner Ödön fasor 9.

Már a 2017. évi pénzintézeti választást megelőzően - 2014. július 01-től - az Önkormányzat számlavezető bankja a K & H Bank Zrt.. Jelenleg 250.000.000 Ft folyószámlahitel-kerettel rendelkezünk ugyanezen Képviselő testületi határozatnak megfelelően. Ezen határozat felhatalmazta a polgármestert, hogy 3 éves határozott időtartamra - 2017.07.01. napjától 2020.06.30. napjáig - a bankszámlaszerződést és a 250.000.000 Ft keretösszegű folyószámlahitel szerződést – likvid hitelként - a K&H Bank Zrt.-vel megkösse. A hitel-keret a határozatnak megfelelően csak naptári éven belül áll az Önkormányzat rendelkezésére, minden naptári év december 31. napján feltöltésre kerül, majd a következő naptári év január első munkanapján ismételten megnyílik. A hitelkeretet az Önkormányzat 2019. évben nem vette igénybe, csak lehetőségként, tartalékul szolgált.

Az Önkormányzat 2019. január 1. napján rendelkezett a *Magyarország gazdasági stabilitásáról* szóló 2011. évi CXCIV. törvény 8. § (2) bekezdésében meghatározott adósságot keletkeztető fejlesztési célú ügylettel.

A 2016-os év folyamán került megkötésre – kormányzati hozzájárulást követően *az önkormányzatok adósságát keletkeztető, valamint kezesség-, illetve garanciavállalásra vonatkozó ügyeleteihez történő 2016. májusi második ütemű előzetes kormányzati hozzájárulásról* szóló 1386/2016. (VII.21.) Kormány határozat 1. melléklete alapján - kettő beruházási/fejlesztési hitelszerződés, amelynek összege 380 millió Ft, ebből 300 millió Ft piaccsarnok vásárlás, felújítás céljára; 80 millió Ft LTP szerződésekkel fedezett közműfejlesztés megvalósítására került felvételre.

A 2017-es évben került megkötésre – kormányzati hozzájárulást követően *az* *önkormányzatok adósságát keletkeztető, valamint kezesség-, illetve garanciavállalásra vonatkozó ügyeleteihez történő 2017. májusi előzetes kormányzati hozzájárulásról* szóló 1607/2017. (IX.5.) Kormány határozat alapján - új óvoda építése fejlesztési célhoz kapcsolódóan 570 millió Ft ügyletértékű beruházási/fejlesztési hitelszerződés a K & H Bank Zrt-vel. Ezen szerződés módosítására került sor a 2019-es évben, mert a hitelkeret rendelkezésre tartási ideje 2019.augusztus 30-án lejárt volna, a módosított rendelkezésre tartási időszak vége 2020. december 31. napja.

A 2019-es év folyamán új hitel beszerzési eljárás került elindítására két beruházáshoz kapcsolódóan, majd megkötésre is került – kormányzati hozzájárulást követően *az önkormányzatok adósságát keletkeztető, valamint kezesség-, illetve garanciavállalásra vonatkozó ügyeleteihez történő 2019. júliusi és augusztusi előzetes kormányzati hozzájárulásról* 1630/2019. (XI.8.) Kormány határozat 1. melléklete alapján – a beruházási/fejlesztési hitelszerződés, melynek összege 350 millió Ft, amelyből 250 millió Ft Kiskőrös-Tabdi elágazásig tervezett kerékpárút megvalósítására, 100 millió Ft földes út (Széles út) szilárd burkolattal történő ellátásához került felvételre.

Az adósságot keletkeztető ügyletek alakulása a következő:



A megkötött hitelszerződésekhez kapcsolódóan az Önkormányzat rendelkezik „*Szerződés ingatlant terhelő jelzálogjog alapításáról (több jogviszony biztosítására)*” tárgyú szerződéssel, amelyben a Kiskőrös belterület hrsz. 202 (természetben Rákóczi Ferenc u. 106.) és a Kiskőrös belterület hrsz. 2418 (természetben Kossuth Lajos u. 41.) ingatlanokon egyetemleges jelzálogjog valamint elidegenítési és terhelési tilalom alapításáról rendelkezik 580 millió Ft keretösszeg erejéig. Fedezet továbbá a lakosság által az Önkormányzatra engedményezett lakás-előtakarékossági szerződéseken alapított követelést terhelő jelzálogjog 80 millió Ft tőkeösszeg és járulékai erejéig.

A *számvitelről* szóló 2000. évi C. törvény 60. §-ban foglaltak alapján szükséges elszámolni a mérlegfordulónapi értékeléshez kapcsolódóan a külföldi pénzértékre szóló eszközöket, kötelezettségeket. 2019. december 31. napján az Önkormányzatnak devizában sem eszköze, sem kötelezettsége nem volt.

Az Önkormányzat pénzeszközeinek változása a következő:

- 2018.12.31.: 1.717.585.418,- Ft

- 2019.12.31.: 1.739.204.965,- Ft.

A nagymértékű változás oka, hogy az Önkormányzathoz a 2017. évben 759 millió Ft, a 2018. évben 399 millió Ft és 2019. évben 52 millió Ft felhalmozási célú támogatás érkezett államháztartáson belülről, amelyek felhasználása még nem történt meg, jól mutatja a Kincstárban vezetett forintszámlák összege is, amely 1.165.705.473 Ft.

A 2019-es évben az átmenetileg szabad működési és felhalmozási pénzeszközeink az önkormányzatok számára kibocsátott Önkormányzati Magyar Államkötvény értékpapírban kerültek elhelyezésre.

A projektekhez rendelkezésre álló támogatások átmenetileg sem helyezhetők el semmilyen befektetésben.

A megtakarítás 2019.12.31. napján 100 %-ban forintban állt az Önkormányzat rendelkezésére.

A rendelkezésre álló felhalmozási forrás már a saját adóbevételeinkből működésre fel nem használt bevételekből származik.

**8. A vagyon alakulása**

Az egyszerűsített mérleg-főösszege:

2018. 12.31.:                                       14.763.517.842 Ft.

2019. 12.31.:                                       14.824.161.007 Ft

Növekedés 2019. évben:                           60.643.165 Ft.

**A Nemzeti vagyonba tartozó befektetett eszközök eszközcsoporton belül** **az Immateriális javak, Tárgyi eszközök értéke és változása 2019. évben:**

Immateriális javak, tárgyi eszközök értéke és változása:

Az immateriális javak esetében 2019. évben a bruttó értéket tekintve összeségében 4.532,- ezer Ft összegű növekedés jelentkezett, amelyből a Településképi arculati kézikönyv 620 ezer Ft, a Településrendezési terv módosítása 920 ezer Ft volt. EFOP Fészekrakó program keretein belül beszerzett immateriális javak értéke 2.753,- ezer Ft. Egészségügyi, Gyermekjóléti és Szociális Intézmény részére beszerzett operációs rendszer értéke 39,- ezer Ft, a polgármesteri hivatal részére beszerzett operációs rendszer értéke 43,- ezer Ft volt. A Petőfi Sándor Városi Könyvtár részére beszerzett operációs rendszer, illetve WEB szerver program kiegészítése 157,- ezer Ft volt. Az immateriális eszközök nettó értéke a 2019. évben elszámolt értékcsökkenés és selejtezés következtében mindösszesen 6.477,- ezer Ft-tal csökkent.

2018. 12.31:                                            8.493.029 Ft

2019. 12.31:                                            6.547.894 Ft.

A tárgyi eszközök esetében nagyobb mértékű csökkenés jelentkezik, mindösszesen 115.876 ezer Ft összegben. A csökkenés jelentős mértékben az eszközök selejtezéséből, értékesítéséből adódik, melyet tovább növel a 2019. évben elszámolt értékcsökkenés értéke.

2018. 12.31:                                      11.328.842.429 Ft

2019. 12.31:                                      11.212.966.027 Ft.

 Csökkenés 2019. évben:                       115.876.402 Ft.

Folyamatban lévő beruházások, felújítások alakulása

2018.12.31. 72.682.135,- Ft

2019.12.31. 217.846.561, - Ft

Emelkedés 2019. évben: 145.164.426,- Ft

|  |  |
| --- | --- |
| Beruházás, felújítás megnevezése | Összeg |
| Batthyány Óvoda vételára (2019. évi részlet) | 13.000,- ezer Ft |
| TOP-3.1.1-16 Kerékpárút Kiskőrös - Tabdi | 12.329,- ezer Ft |
| Talajvédelmi terv Kiskőrös külterület 0147 út építéséhez | 165,- ezer Ft |
| TOP-2.1.3-16 Záportározó kialakítása | 3.575,- ezer Ft |
| Biomassza hőközpont épület építész kiviteli tervdokumentáció | 1.007,- ezer Ft |
| EFOP-1.2.11-16 Esély Otthon: Lakások felújítása | 57.648,- ezer Ft |
| EFOP-1.2.11-16 Esély Otthon: Eszköz beszerzés | 1.379,- ezer Ft |
| TOP-7.1.1-16 Hagyományok Háza: Épület felújítás | 1.000,- ezer Ft |
| Batthyány utcai Óvoda felújítása | 65.537,- ezer Ft |
| Petőfi Birkózó Club épület felújítás | 1.524,- ezer Ft |
| 2. számú termálkút selejtezése | -12.000,- ezer Ft |
| Összesen | 145.164,- ezer Ft |

Az alábbi beruházások, felújítások üzembe helyezésének következményeként azonban növekedett is az önkormányzat vagyona:

|  |  |
| --- | --- |
| Erdőtelek iskola-óvoda – szolgálati lakás felújítás | 4.023,- ezer Ft |
| Pátria ablakcsere + laminált padló lerakás | 953,- ezer Ft |
| Világító címer elhelyezése a körfogalomban | 568,- ezer Ft |
| Öntözőrendszer kialakítása TARNOWI TÉREN | 1.434,- ezer Ft |
| Krimpeni kerti pavilon építése | 702,- ezer Ft |
| Utak, parkolók felújítása | 14.123,- ezer Ft |
| Járdák felújítása | 5.196,- ezer Ft |
| Helyőrségi emlékpark kialakítása, térvilágítással, eszközbeszerzéssel | 4.768,- ezer Ft |
| Ady Endre utca telek vásárlás, bontási költségekkel | 12.214,- ezer Ft |
| Bajcsy-Zsilinszky utca 74. ingatlan vételára | 8.000,- ezer Ft |
| Széchenyi I. utca 1579 hrsz ingatlan vételára | 3.500,- ezer Ft |
| Csapadék csatorna felújítások, nyílt szikkasztó, vízelvezető árok lefedések | 2.400,- ezer Ft |
| Fürdő védterület felújítása | 1.799,- ezer Ft |
| Fürdő villamos energia hálózat bővítése | 844,- ezer Ft |
| Ivóvízkút felújítás | 673,- ezer Ft |
| Szennyvíz telep felújítás | 6.437,- ezer Ft |
| Batthyány Óvoda felújítása | 2.313,- ezer Ft |
| Luther tér 1.- Múzeum felújítása | 1.626,- ezer Ft |
| Erdőtelek Óvoda kerti játszóház kialakítása | 195,- ezer Ft |
| Városi kemence térfigyelő rendszer kialakítása | 77,- ezer Ft |
| Luther tér 7. 2 db lakás elektromos vezetékeinek felújítása gázkazán miatt | 90,- ezer Ft |
| János Vitéz Látogató Központ lámpatestek cseréje | 312,- ezer Ft |
| Közfoglalkoztatási programhoz kapcsolódó eszközbeszerzés | 883,- ezer Ft |
| Laktanya eszközbeszerzések | 401,- ezer Ft |
| Ravatalozó kamerarendszer kialakítása | 200,- ezer Ft |
| Dögkút kamerarendszer kialakítása, köztéri világítás elhelyezése | 683,- ezer Ft |
| Krimpeni ház, kollégium eszközbeszerzés | 587,- ezer Ft |
| Fürdő eszközbeszerzés | 12.496,- ezer Ft |
| Szennyvíz eszközbeszerzés | 2.826,- ezer Ft |
| Szakorvosi rendelőintézet eszközbeszerzés | 27,- ezer Ft |
| Közterület felügyelő részére eszközbeszerzés | 65,- ezer Ft |
| Személygépkocsi beszerzés, tartozékokkal | 7.851,- ezer Ft |
| Helyőrségi Club eszközbeszerzés | 94,- ezer Ft |
| Együttműködés a helyben foglalkoztatásért Kiskőrösön – projekt keretein belül eszközbeszerzés | 637,- ezer Ft |
| Fészekrakó program Kiskőrösön - eszközbeszerzés | 3.446,- ezer Ft |
| EFI Iroda eszközbeszerzés | 142,- ezer Ft |
| Egészségügyi, Gyermekjóléti és Szociális Intézmény eszközbeszerzés | 1018,- ezer Ft |
| Művelődési központ eszközbeszerzés | 367,- ezer Ft |
| Kiskőrösi Óvodák eszközbeszerzés | 3.617,- ezer Ft |
| Polgármesteri Hivatal világítás korszerűsítés | 1.322,- ezer Ft |
| Polgármesteri Hivatal gázkazán csere | 4.729,- ezer Ft |
| Polgármesteri Hivatal eszközbeszerzés | 723,- ezer Ft |
| Petőfi Sándor Városi Könyvtár eszközbeszerzés | 4.208,- ezer Ft |
| Petőfi Szülőház és Emlékmúzeum eszközbeszerzés | 118,- ezer Ft |
| Képviselők részére laptop beszerzés | 585,- ezer Ft |
| Nagy Imre tér 1. eszközbeszerzés | 45,- ezer Ft |
| Összesen | 119.317,- ezer Ft |

Térítésmentes átvétel történ Egészségügyi, Gyermekjóléti és Szociális intézmény részére Dán adomány érkezett 550,- ezer Ft értékben, elektromos ágyakat kaptak matraccal és kisszekrénnyel

Térítésmentes átvétel történt a Kiskunsági Víziközmű Szolgáltató Kft-től, ennek keretein belül szennyvízhálózat értéke emelkedett 712,- ezer Ft-tal, ivóvízhálózat értéke emelkedett 5.263,- ezer Ft értékkel, fürdő értéke emelkedett 655,- ezer Ft-tal.

Ingatlanok értékesítése következtében bruttó 25.562,- ezer Ft-tal csökkent a tárgyi eszközök értéke. Továbbá értékesítésre kerül 1 db személygépjármű, 1 db tűzoltóautó, és 1 db lőfegyver, ami miatt bruttó 14.966,- ezer Ft értékkel csökkent a tárgyi eszközök értéke.

Selejtezés következtében az ingatlanok bruttó értéke 11.616,- ezer Ft-tal csökkent, selejtezés történt a fürdőnél, szennyvízhálózatban illetve a szabadidő parkban.

Egyéb gépek, berendezések, felszerelések esetében a kiselejtezett eszközök bruttó értéke 5.198,- ezer Ft volt. Ebből a Kiskőrösi Óvodáknál 1.329,- ezer Ft, Egészségügyi, Gyermekjóléti és Szociális Intézménynél 155,- ezer Ft, Fürdő eszközeiből 219,- ezer Ft, Kőröskom Kft használatában lévő eszközökből 2.797,- ezer Ft, Magyar Evangélikus Egyház használatába átadott eszközök közül 522,- ezer Ft, Könyvtár eszközei közül 1,- ezer Ft, Luther M. tér 1 szám alatt lévő eszközök közül 175,- ezer Ft értékű eszközt selejteztek ki.

Az ingatlanok és tárgyi eszközök nettó értéke a 2019. évben az elszámolt értékcsökkenés következtében mindösszesen 355.539 ezer Ft-tal csökkent.

Az államháztartáson belül vagyonkezelésre átadott tárgyi eszközök nettó értéke mindösszesen: 827.805 ezer Ft.

Környezet védelmét közvetlenül szolgáló tárgyi eszközeink: Ft-ban

*Megnevezés: bruttó érték: tárgyévi ÉCS: halmozott ÉCS: nettó érték:*

Zajszintmérő: 138.072 0 138.072 0

Integráló

zajszintmérő: 372.500 0 372.500 0

tűmegsemmisítő 30.750 0 30.750 0

Veszélyes hulladék, környezetre káros anyag (tű, fecskendő, betegellátási hulladék) az Egészségügyi, Gyermekjóléti és Szociális Intézménynél keletkezett. Az anyagok elszállítását és megsemmisítését a SEPTOX Kft. végezte, a munka ellenértékeként 42.927 Ft került kifizetésre 2019. évben.

Állati tetemek elszállítását az ATEV Fehérjefeldolgozó Zrt. végzi, a szolgáltatásért a 2019. évben 2.144.397 Ft került kifizetésre.

Gazdasági társaságok, ahol 25%-os tulajdoni hányadot meghaladó részesedéssel bír az önkormányzat:

Minősített többségi befolyás: Kőröskom Kft. 6200 Kiskőrös, Petőfi Sándor út 108.

 100%-os részesedés, 9.730.000 Ft értékű,

Kőrösszolg Kft. 6200.Kiskőrös, Petőfi Sándor út 108.

 100 %-os részesedés, 6.700.000 Ft értékű.

**9. Számviteli politika**

Év közben az alábbi szabályzatok módosítása történt meg:

* 2019. január 1-i és 2019. június 01-i hatállyal a *Számviteli politika*,
* 3 alkalommal a *Pénz-és értékkezelési szabályzat*,
* 5 alkalommal a *Kiskőrös Város Polgármesterének és Jegyzőjének együttes utasítása a Polgármesteri Hivatal gazdálkodási szabályzatáról; a választást követően új szabályzat került elfogadásra, amely egy alkalommal már módosításra is került.*

A módosításokat elsősorban a külső szabályozók változása és a személyi változások indokolták.

**10. A zárszámadási rendelet 2020. évi költségvetésre gyakorolt hatásai**

A 2019. évben képződött maradvány összege a 2020. évi költségvetési rendeletbe már beépítésre került.

A közvetett támogatások körét a zárszámadásról szóló rendelet-tervezet 1. kimutatása tartalmazza.

A normatív állami hozzájárulások, támogatások alakulását a zárszámadásról szóló rendelet-tervezet 3. kimutatás szemlélteti.

A 2019. évet követő 3 év tervezett bevételi előirányzatainak és kiadási előirányzatainak keretszámait a zárszámadásról szóló rendelet-tervezet 4. kimutatás mutatja be.

A fentiek alapján javasolom, hogy a Képviselő-testület a Város 2019. évi költségvetésének teljesítéséről szóló beszámolót a rendelet-tervezetben foglaltaknak megfelelően fogadja el.

**Kiskőrös, 2020. július 07.**

 **Domonyi László sk.**

 **Polgármester**

**KISKŐRÖS VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2020. (….….) önkormányzati rendelete**

**az Önkormányzat 2019. évi zárszámadásáról**

(Tervezet)

Kiskőrös Város Önkormányzatának Képviselő-testülete az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, Kiskőrös Város Önkormányzata Képviselő-testületének az Önkormányzat Szervezeti és Működési Szabályzatáról szóló 24/2013. (XII.19.) önkormányzati rendelete 30. § (5) bekezdésének b) pontjában biztosított véleményezési jogkörében eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Költségvetési, Ipari, Mezőgazdasági és Klímapolitikai Bizottság véleményének kikérésével a következőket rendeli el:

**Rendelet hatálya**

**1. §**

A rendelet hatálya kiterjed Kiskőrös Város Önkormányzata, valamint az önkormányzat irányítása alá tartozó költségvetési szervekre.

**Főösszegek, teljesítések**

**2. §**

(1) A Képviselő-testület Kiskőrös Város Önkormányzata 2019. évi zárszámadását

|  |  |  |
| --- | --- | --- |
| 2.297.785.505 |  | forint teljesített költségvetési bevétellel, |
| 2.009.708.933 |  | forint finanszírozási bevétellel, |
| 2.194.258.593 |  | forint teljesített költségvetési kiadással, |
|  322.149.137 |  | forint finanszírozási kiadással, |
| 1.791.086.708 |  | forint maradvánnyal, |
|  |  |  |

állapítja meg.

(2) A Képviselő-testület az előirányzat-felhasználási terv teljesítését az 1. mellékletben, a költségvetés végrehajtásának összevont mérlegét a 2. mellékletben, a részletes bevételeit és kiadásait a 3. mellékletben, az önkormányzat által irányított költségvetési szervek bevételeit a 4. mellékletben foglaltak szerint állapítja meg.

**Kiadási előirányzatok**

**3. §**

(1) A Képviselő-testület a költségvetési kiadások teljesítését a finanszírozási kiadásokkal együtt 2.516.407.730 Ft-ban állapítja meg, az 5. melléklet szerinti részletezésben.

(2) A Képviselő-testület a felhalmozási célú kiadási előirányzatok teljesítését feladatonkénti és célonkénti bontásban 377.885.964 Ft-ban állapítja meg, a 6. melléklet szerinti részletezésben.

(3) A Képviselő-testület az Európai Uniós forrás bevonásával tervezett beruházásokat a 8. melléklet szerinti részletezéssel állapítja meg.

**Pénzmaradvány jóváhagyása**

**4. §**

(1) A Képviselő-testület a 2019. évi maradványát 1.791.086.708 Ft összeggel, a 11. mellékletben foglaltak szerint, felosztását pedig a 12. mellékletben foglaltak szerint állapítja meg.

(2) A Képviselő-testület a 2019. évi céltartalékok célonkénti maradványát a 7. mellékletben foglaltak szerint állapítja meg.

**Egyszerűsített beszámoló**

**5. §**

A Képviselő-testület az Önkormányzat 2019. december 31-i állapot szerinti

a) mérlegét a 13/A. mellékletben

b) eredménykimutatását a 14/B. mellékletben

c) maradványkimutatás a 11. mellékletben

foglaltaknak megfelelően fogadja el.

**Vagyonkimutatás**

**6. §**

A Képviselő-testület az Önkormányzat

a) vagyonkimutatását a 13/A., 13/B., 13/C. és 13/D. mellékletekben

b) az eszközök értékvesztésének alakulását a 15. mellékletben

foglaltak szerint fogadja el.

**Követelések, kötelezettségek**

**7. §**

A Képviselő-testület

a) az Önkormányzat többéves kihatással járó döntések számszerűsítését, évenkénti bontásban, szöveges indoklással a 9. mellékletben,

b) a Magyarország gazdasági stabilitásáról szóló 2011. évi CXCIV. törvény 8. § (2) bekezdése szerinti adósságot keletkeztető ügyleteket és kezességvállalásokat, valamint saját bevételeket a 9. mellékletben,

c) az Önkormányzat adósságot keletkeztető fejlesztési céljait a 10. mellékletben

foglaltaknak megfelelően fogadja el.

**Záró rendelkezés**

**8. §**

Ez a rendelet a kihirdetését követő napon lép hatályba.